
      Rijeka, Zadarska 1 i 3



U   I M E   R E P U B L I K E   H R V A T S K E

R J E Š E N J E
	

	Trgovački sud u Rijeci, po sucu Veri Jelenović, u stečajnom predmetu povodom zahtjeva Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom MEGALOS društvo s ograničenom odgovornošću za ugostiteljstvo i trgovinu Rijeka, Krešimirova 10, OIB: 06409862932, dana 14. svibnja 2018.

r i j e š i o    j e

	Obustavlja se skraćeni stečajni postupak nad dužnikom MEGALOS društvo s ograničenom odgovornošću za ugostiteljstvo i trgovinu Rijeka, Krešimirova 10, OIB: 06409862932.

Obrazloženje

Financijska agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka podnijela je ovome sudu zahtjev za provedbu skraćenog stečajnog postupka nad dužnikom MEGALOS društvo s ograničenom odgovornošću za ugostiteljstvo i trgovinu Rijeka, Krešimirova 10, OIB: 06409862932 (dalje: dužnik). 
U skladu s odredbama članaka 430. i 431. Stečajnog zakona (objavljen u NN 71/15, dalje: SZ), oglasom objavljenim na mrežnoj stranici e-Oglasne ploče suda dana 29. prosinca 2017. pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
Dana 13. veljače 2018. vjerovnik TOWER CENTER RIJEKA d.o.o. Rijeka, Strossmayerova 16, OIB: 84184387126 podnio je ovome sudu prijedlog za otvaranje stečajnog postupka nad dužnikom. Svoju je tražbinu prema dužniku učinio vjerojatnom pozivajući se na rješenje o ovrsi ovoga suda posl. br. Ovr-2339/2011 od 29. rujna 2011. Po pozivu suda je uplatio predujam i dodatni iznos predujma na prolazni depozit ovoga suda.
Prema odredbi čl.433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl.431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, valjalo je temeljem čl.433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom, pri čemu će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnoga postupka. 

Rijeka, 14. svibnja 2018.

							                            Sudac
							                     Vera Jelenović


							
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova.  Žalba se podnosi putem ovog suda, u dva primjerka, u roku od osam dana od primitka rješenja putem mrežne stranice e-Oglasna ploča sudova.

